FI Euroopan unionin virallinen lehti C 220/4

Yhteisöjen tuomioistuimen tuomio (suuri jaosto) 16.7.2009 (High Court of Justice (England & Wales), Queen’s Bench Divisionin (Administrative Court) (Yhdistynyt kuningaskunta) esittämä ennakkoratkaisupyyntö) — Mark Horvath v. Secretary of State for Environment, Food and Rural Affairs

(Asia C-428/07) (1)

(Yhteinen maatalouspolitiikka - Suorat tukijärjestelmät - Asetus (EY) N:o 1782/2003 - 5 artikla ja liite IV - Maatalouden ja ympäristön kannalta hyvän kunnon vähimmäisvaatimukset - Kulkuväylien ylläpito - Täytäntöönpano jäsenvaltiossa - Toimivaltuuksien siirto jäsenvaltion alueellisille viranomaisille - Yhteisön oikeuden vastainen syrjintä)

2009/C 220/05

Oikeudenkäyntikieli: englanti

Ennakkoratkaisua pyytänyt tuomioistuin

High Court of Justice (England & Wales), Queen’s Bench Division (Administrative Court)

Pääasian asianosaiset

Kantaja: Mark Horvath

Vastaaja: Secretary of State for Environment, Food and Rural Affairs

Oikeudenkäynnin kohde

Ennakkoratkaisupyyntö — High Court of Justice (England & Wales), Queen’s Bench Division (Administrative Court) — Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71, (EY) N:o 1254/1999 ja (EY) N:o 2529/2001 muuttamisesta annetun neuvoston asetuksen (EY) N:o 1782/2003 (EUVL L 270, s. 1) 5 artiklan ja liitteen IV tulkinta — Asetuksen 5 artiklassa ja liitteessä IV määritellyt hyvän maatalouden ja ympäristön vaatimukset — Mahdollisuus sisällyttää niihin näkyvien yleisten kulkuväylien kunnossapitoa koskevia vaatimuksia — Jäsenvaltion sisäinen järjestelmä, jossa alueellisilla viranomaisilla on lainsäädäntövalta jäsenvaltion eri osiin nähden, mistä seuraa, että näissä eri osissa hyvän maatalouden ja ympäristön vaatimukselle asetetaan eri vaatimustaso

Tuomiolauselma

1) Jäsenvaltio voi sisällyttää yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71, (EY) N:o 1254/1999 ja (EY) N:o 2529/2001 muuttamisesta 29.9.2003 annetun neuvoston asetuksen (EY) N:o 1782/2003 5 artiklassa ja liitteessä IV tarkoitettuihin maatalouden ja ympäristön kannalta hyvää kuntoa koskeviin standardeihin vaatimuksia, jotka koskevat näkyvien yleisten kulkuväylien ylläpitoa, kunhan nämä vaatimukset osaltaan vaikuttavat näiden väylien ylläpitoon maastopiirteinä tai tarvittaessa elinympäristön tilan heikentymisen välttämiseen.

2) Kun jäsenvaltion perustuslaillisen järjestelmän mukaan alueellisilla viranomaisilla on lainsäädäntövaltaa, vielä pelkästään se, että kyseiset viranomaiset antavat asetuksen N:o 1782/2003 5 artiklassa ja liitteessä IV tarkoitettuja maatalouden ja ympäristön kannalta hyvää kuntoa koskevia erilaisia standardeja, ei merkitse yhteisön oikeuden vastaista syrjintää.

(1) EUVL C 297, 8.12.2007.